《江行得水仙花》
宋代·袁说友

彻底清姿秀可餐，柔枝不怯胆瓶寒。
三星细滴黄金盏，六出分瓶白玉盘。
是物合陪仙子供，何人遣傍客舟看。
山礬似俗梅偏瘦，别与诗人较二难。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《瓶都文类》。有《东塘集》。